
FLORIN . 

HULANDA TA DESCRIMINA ARUBA; DEBE DI 
CURACAO SI A WORDO SANEA 


GRIEP PISA ANDANDO 
CU TA DAL HOPI DURO 
CU DRAAIMENTO 
DI CABES 


Comprension di pashent ta peticion di HOH: 
Actualmente policlinica 
Ginecologia pasando den 
momentonan di escasez 


Acceptando RAFT manera MINISTER ENDY CROES A FIRMA 35 
Hulanda kier lo mata pais MB PA E DOCENTENAN CU MESTER 


c RICIBI NAN AMBTSJUBILEUM 
manera a pasa na Curacao AUGUSTUS PROXIMO 

SOG 
GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 2or di atardi cu 4or di atardi. 


Nom Dery A a RE CERRI NO ROOT N 


PACE EA E n enna 


1000 florin 


Celular: fo. a 


1000 florin 


Comprension di pashent ta peticion di HOH: 
Actualmente policlinica Ginecologia 
pasando den momentonan di escasez 


Como Hospital nos vision ta pa tin 
cuido accesibel pa tur hende sin 
compromete e calidad cu tur hende 
merece. Y nos servicio diario ta 
basa riba e fundacionnan di nos 
organisacion cu ta pa brinda cuido 
cu compasion y hospitalidad. 
Den mesun rosea mester corda 
tambe cu pashentnan tin nan 
derecho pero tambe deber pa cu 
dunadonan di cuido y e team di 
sosten pa asina diariamente por 
atende pashent. 

E mesun vision aki tambe ta 
valido pa tur policlinica unda 
specialistanan ta mira pashent 
riba consulta y pues tambe pa e 
team di policlinica Ginecologia 
cu kier ta accesibel pa tur hende. 
Pero ultimo tempo team di 
policlinica Ginecologia ta pasando 
den momentonan di escasez y 
awo e tin un efecto grandi riba 
e team completo y tambe riba 
cuido di pashent. Siguridad di nos 
empleadonan ta hopi importante 
banda di cumpli cu nos vision 
como organisacion. Nos kier 
pa pashent haya e cuido cu nan 
merece pero no mester lubida pa 
keda cu respet mutuo. 


Policlinica y cifra 

Policlinica Ginecologia desde 
januari 2023 te cu fin dijuni a mira 
no menosdi 6289 pashent. Bandadi 
consulta pashent, e specialistanan 
ta mira diariamente pashent 
admiti den Hospital. Y tur esaki 
ta wordo dirigi pa e team na bali 
di secretaria cu ta atende telefon 
y alabes ta contesta no menos di 
200 mensahe via whatsapp pa dia. 
Un policlinica cu tin mester di mas 
Ginecologo cu diferente experticio 
awo ta haya nan mes den un 
situacion mas fastioso ainda cu 
tin consecuencia pa e pashent 


mirando cu pa algun luna no ta 
bay tin suficiente ginecologo pa 
atende tur pashent. Pues aworaki 
lo mester wak cua pashent tin 
cu wordo atendi cu emergencia 
y cua pashent por warda un rato 
mirando cu nan situacion ta uno 
di menos di urgencia. Un situacion 
no deseabel ni pa pashent y 
tampoco pa Hospital y policlinica 
Ginecologia. 


Situacion actual policlinica 
Ginecologia 

Lamentablemente e escasez lo 
bira mas mirando cu e team di 
policlinica Ginecologia ta bisa ayo 
na dr. Babet Latour y dr. Susanne 
Thys cu a scoge pa un reto nobo y 
alabes dr. Sietske Althuisius cu ta 
baha cu su pensioen bon mereci. 
Nos ta gradici nan pa tur loke 
nan a haci pa tur pashent y tambe 
pa nos Hospital y ta desea nan 
tur cos bon pa cu nan futuro. Pa 
sigui brinda cuido na tur pashent 
di policlinica Ginecologia lo tey 
pa nos pashentnan dr. Daphne 
Moreta y dr. Alejandro Garcia. 
E puestonan di ginecologo 
cu ta habri lo wordo yena 


temporalmente cu “waarnemers” 
te ora logra yena e vacaturanan 
cu tin habri a largo plaso. 
Pashentnan di ginecologonan dr. 
Moreta y dr. Garcia lo keda bou 
di nan cuido y tur otro pashent 
lo pasa algun luna bou di cuido 
di diferente “waarnemers”. Pues 
lamentablemente escohencia di 
ginecologo por lo pronto no lo ta 
posibel manera custumber. 


Con nos por yudabo 

Nos kier atende tur pashent lo 
miho posibel pues ta splica akibou 
nos forma di traha: 


i, Pa consulta mester yama 
527 4130 
2. Number di whatsapp 


597-4843 ta pa mensahe di texto 
solamente cu lo wordo contesta 
den 24ora (solamente haci uzo di 
whatsapp pa pidi receta, herhaal 
consult y pa cancela afspraak) 

de E-mail: poli. 
gynaecologie@hoharuba.com ta 
pa tur pregunta menos pa pidi 
receta, herhaal consult y tampoco 
pa cancela afspraak. 


Mirando e situacion di escasez na 


poli Ginecologia ta pidi pashent 
pa manda un email of trece nan 
verwijsbrief di dokter di cas y e 
peticion aki lo bay riba un lista di 
espera. E specialista lo pasa riba 
e lista continuamente y segun 
prioridad/ emergencia lo yama 
pashent pa un cita. E agenda 
actualmente ta wordo maneha pa 
luna y pues lo traha cita cu pashent 
segun prioridad/ emergencia. 


Esfuerso conhunto 

Team completo di maneho 
conhuntamente cu specialistanan 
ginecolognan ta hasiendo nan 
maximo esfuerso pa yena e 
vacaturanan den ginecologia mas 
lihe cu ta posibel pero mester 
corda cu tin scarcedad. E enfoke ta 
pa nos logra yena tur vacatura no 
mas tarda cu 1 di januari 2024 pa 
asina un bes mas ta acesibel pa tur 
pashent manera ya ta custumber. 
Un biaha mas team di maneho di 
Hospital hunto cu team completo 
di Ginecologia ta pidi comunidad 
comprension pa e situacion cu ta 
pasando aden awo y danki pa e 
pashenshi. 

HULANDA TA 
DESCRIMINA 
ARUBA; DEBE DI 
CURACAO SIA 
WORDO SANEA 


Den tur huki por scucha un desapunto pa Hulanda su 
trato na Aruba. Bueno, mihor nos bisa su 'maltrato' na 
Aruba. 


Tur cos ta draai rond di e hecho cu Hulanda kier kita 
poder di parlamento di Aruba, pa asina por supervisa 
Finansas di pais Aruba. 

E descriminacion ta sinta den e hecho, cu na 10-10-10 
Hulanda a saneer debe di Curacao, unda Curacao a haya 
un freshstart. 


Aki ta unda Hulanda ta descrina 'diki diki' contra Aruba. 
Of mihor bisa, Aruba ta pasa pa pais di 3cer categoria, 
pasobra pa nan Si, pa nos no. 

Hulanda te pais cu ta para pa derecho igual? Pero como 
pais, unda nos derecho igual a keda? Esaki ta e essentia 
riba e discucion di RAFT. 


Algun politico sinberguenza cu tin anshi morto pa bende 
Aruba y su parlamento, sin exigi respet y trato igual. 
Obviamente Hulanda ta descrimina y no tin espacio pa 
duda den nan actonan. 


E chabelito Rudy Lampe 
por ta bon studia, pero na 
werki pa dialoga 


Recientemente por a 
scucha Rudy Lampe & 
friends ta yora den rueda 
di prensa y ta lansa tur 
sortodicriticariba e actual 
minister di enseñansa. 
Na tur forma ta purba di 
bagetalisa trabaonan haci 
pa Minister Endy Croes. 


Su critica ta bisa cu tur 
loke Minister Endy Croes 
haci, ta su idea y su plan. 
Por ta bien posibel cu e 
por tin bon plan cu el'a 
laga atras. Tambe e tin 
mal plan cu el'a laga atras 
cu ya caba Minister Endy 
Croes a corigi y reverse. 


Sinembargo riba e loke 
cu Rudy Lampe mester 
compronde te hecho cu 
e nunca por a dialoga cu 
ningun persona. 


E ta realmente parce Mr. 
Bean cu su peluche, leuw 


Griep pisa andando 
cu ta dal hopi duro cu 
draaimento di cabes 


Solo di Pueblo a conversa cu 
algun persona cu a indica cu 
tin un griep duro pasando 
den pueblo. 


Un testigo a bisa cu el'a mal 
experencia esaki cu hasta a 
bin cu draaimento di cabes. 


No por descarta cu ta un 
version nobo di Covid. 


Ta conseha tur hende pa lanta 
proteccion, y cuminsa laba 


man ! Un persona a haya e siguiente sintomanan: * Sintoma di griep * Keintura 


* Curpa kibra * Perdida di smaak y holor * VERTIGO pisa (draimento di cabez). Ta 
recomenda hendenan malo pa isola nan mes y famianan tene distancia, pasobra e por 


pega liher. 


for di mundo. Pues, un 
ex minister cu kisas tin 
bon estudio, pero na werki 
den dialoga y na werki 


Pesey mes el'a fracasa como 
minister y como politico, 
perdiendo su asiento den 
parlamento. 


con pa gana sosten bao di 
maestronan. 


Results of the 
Government of Aruba 
Bonds Issue — Afl. 160,000,000.00 
6.50% July 25, 2023 — 2036 


Issuance pursuant to the State Decree of May 12, 2023 
no. 14 in implementation of article 2 of the State 
Ordinance of November 24, 2022 establishing the 
budgets of the Ministries of Aruba for the 2023 service 
year and authorizing the Minister of Finance to cover 
its financing needs in the 2023 service year (AB 2022 
no. 145), the articles 3, 5, 6, second paragraph, 7, 15, 
16 and 17 of the State Ordinance Treasury Paper (AB 
1987 no. 3), and articles 2, 3, 4, 9, first and third 


paragraph, 10, 11, 12, second paragraph, 13, 14, first 
paragraph, part a, and second paragraph, 16, 17, 
second paragraph, 18, 19, 20, 27, 28 and 29 of the State 
Decree on Treasury Paper (AB 1988 no. 6). 


The Central Bank of Aruba informs that, in applying a 
tender system as laid down in the document “Policy 
governing Government of Aruba’s electronic bond 
issue via a tender system”, the effective yield for the 
above-mentioned bond issue amounted to 6.01 
percent, for an amount of Afl. 160,000,000.00 with a 
maturity of 13 years at a yearly coupon of 6.50 percent. 
This amount has been fully subscribed. 


Aruba, July 27, 2023 
Centrale Bank van Aruba 

Yiu a hinca su mama y despues ta hinca su mes; 
ambos transporta cu urgencia pa Hospitaal 


MONTANA/SHABA: 


Diamars algo pasa di 4 'or y mey di atardi, a 
yega un sefiora na Warda di polis na Shaba 
bafia na sanger. E la splica polis cu su yiu cu 
problema mental a hink'e. 


Un persona den un Chevrolet Spark a topa 


e mama tur na sanger y 
mesora a hinca e mama 
den auto y a hibe warda di 
polis. E Chevrolet Spark 
tabata tur na sanger. 


Mesora a manda algun 
patruya di polis na e cas 
na Montana. 


Na e cas polis a bin topa cu 
e yiu sin pafia bisti ta cana 
den cura di e cas, e yiu 
tabata tin un corta basta 
profundo. Muy probablemente e lo a 
corta su mes. 

Mesora polis a detene y a pidi pa 
presencia di ambulance cu urgencia 
mirando cu e yiu tambe tabata seriamente 
herida. Por a mira riba e porta di e cas y riba 
vloer dilanti di e cas varios rastro di sanger. 


Recherche, departamento tecnico di polis 
tambe a wordo pidi na Warda di Shaba pa haci e 
investigacionnan necesario riba e auto y tambe 


na e cas caminda e hincamento a tuma lugar. 


Dos patruya di polis a core dilanti di ambulance 
cu a transporta e yiu, pa asina habri caminda pa 
nan yega lihe hospital, mirando cu e tabata den 
un estado critico. E yiu ta un Respaldo pashent, 
unda e situacion aki a bay completamente for 
di man investigacion lo mester deduci esey. 
Pregunta cardinal den e caso aki ta si e yiu a 
ricibi su medicamentonan necesario y na ora. 


Homber supuestamente sucuestra y maltrata 


Madiki - 


Diamars den 
oranan di merdia pa atardi 
polis a bay un adres den 
Madiki, pa un caso apart. 


un ambulance, 


Polis na e sitio a pidi pa 
debi cu 
tin un homber cu a wordo 


maltrata. 


Locual agentenan na e sitio 
por a saca afo tawata cu e 
homber eynan lo a wordo 
secuestra y unda cu nan 
a hib'e ey ta unda e lo a 
wordo bati. 


Paramediconan cu a yega 
na e sitio a dun'e asistencia 
medico necesario. 

Nos a compronde cu 
Recherche tambe a wordo 
poni na altura die caso aki. 

KVK TA RECORDA 
FUNDACIONNAN RIBA 
OBLIGACIONNAN 
LEGAL IMPORTANTE 


Camara di Comercio y Industria Aruba (KvK) kier a 
tuma e oportunidad pa recorda tur fundacionnan riba e 
siguiente obligacionnan stipula pa ley cu ta di importancia 
pa e fundacion. Cu e implementacion di Buki 2 di Codigo 
Civil di Aruba y e version adapta di e Ley di Registro 
Comercial, tur fundacion mester wordo inscribi na KvK. 


Codigo Civil di Aruba 

Cu e implementacion di Buki 2 di e Codigo Civil di Aruba 
riba 1 di januari 2021, tur entidad legal, incluyendo 
fundacionnan, tin e obligacion legal pa registra den e 
Registro di negoshi (Handelsregister) na KvK. Desde e 
fecha aki, e Registro di fundacion (Stichtingenregister), 
ta forma parti di e Registro di negoshi. Fundacionnan 
cu ya tawata inscribi den e Registro di fundacion prome 
cu 1 di januari 2021, no mester registra di nobo den e 
Registro di negoshi na KvK. E registracion aki a tuma 
luga automaticamente. E fundacionnan aki no mester 
bolbe paga e montante di inscripcion pero si mester paga 
e contribucion anual. Pa inscribi un cambio den statuto, lo 
mester paga un montante. 


Ley di Registro Comercial tin consecuencia pa fundacion 
existente 
Desde1dijanuari2023adrentanavigorunversionadaptadi 
e Ley di Registro Comercial (Handelsregisterverordening). 
Cu e adaptacion aki, tur fundacion tin e obligacion legal 
pa registra, alabes paga un contribucion anual. Pa inscribi 
un cambio den statuto tambe lo mester paga un montante. 
Inscripcion di fundacion nobo 

Ora di registra un fundacion den e Registro di negoshi, 
mester paga un montante pa inscripcion (Eerste 
Inschrijving). Alabes, despues di 1 afia, tin e obligacion 
di paga un contribucion anual. Pa inscribi un cambio den 
statuto tambe lo mester paga un montante. 


Atencion: fundacionnan existente cu nunca a wordo 
registra den e Registro di fundacion of den e Registro di 
negoshi, fabor di haci e registracion mas lihe posibel den 
e Registro di negoshi na KvK. Costo di inscripcion y di e 
contribucion anual ta aplicabel. 

Costo aplicabel 

E costo di inscripcion y e contribucion anual ta stipula 
den e Ley di Registro Comercial y ta lo siguiente: 

- Costo di inscripcion di un fundacion (un biaha) ta Afl. 
96,00. 

-ContribucionanualAfl. 96,00. Atencion: Pafundacionnan 
comercial por tin un otro suma aplicabel. 

- Costo pa inscribi cambio den statuto (pa cada cambio di 
statuto) Afl. 56,00. 

KvK kier recorda cu e contribucion anual conforme ley 
mester wordo paga prome cu 15 maart di cada aña. Si 
acaso no a haci e pago di e contribucion anual 2023, fabor 
di haci e pago mas lihe posibel, pero no mas laat cu 31 
di augustus 2023. Pa cualkier pregunta of informacion 
tocante bo cuenta pendiente, por tuma contacto via e-mail 
na financial@arubachamber.com of por yama na 582- 
1566 ext. 337/343. 


MINISTER ENDY CROES A FIRMA 35 
MB PA E DOCENTENAN CU MESTER 
RICIBI NAN AMBTSJUBILEUM 
AUGUSTUS PROXIMO 


Durante Conferencia di 
Prensa di Gobierno di 
Aruba, dia 20 di juli 2023, 
Minister di Ensefiansa 
y Deporte Endy Croes 
a elabora riba e topico 
Ambtsjubileum. Manera ta 
conoci, pa mas di dies (10) 
afia un total di 35 docente 
tabatin retraso pa haya 
nan ambtsjubileum. Desde 
e luna di november di afia 
2022 te cu maart di aña 
aki, Gobierno di Aruba a 
traha duro pa actualisa 
esaki. 

Minister Endy Croes ya 
a firma tur Ministeriéle 
Beschikking (MB), pues 
tur e 35 docentenan 
cu mester a ricibi nan 
ambtsjubileum den luna 
di augustus proximo, tin 
nan documentonan cla. 
Banda di esaki, Ministerio 
di Ensefiansa ta trahando 
duro pa  finalisa tur 
ambtsjubileum di aña 
2023. Masha pabien na 
tur docente cu a ricibi nan 
ambtsjubileum. 


DISCOUNT 
on all black 


bamboo screens 
and poles 
4 L 


THERE IS ALWAYS SOMETHING TO DO 


E} ©) kooymanbv.com 

Departamento di Salubridad a cera 
supermarket den Dakota 


Caya Papa Juan Pablo II 
- Dialuna departamento 
di control pa higiena a 
haci control ariba algun 
supermarket den Dakota. 


YiYi Supermarket situa 
den ex Rondweg parti 
pabou tawata un di esnan 
cu a haya bishita di e team 
cu ta efectua e controlnan 
aki. 


Durante e control a bin 
haya un monton di cosnan 
for di sla. 


Pa prome carchinan 
berd'e no tawata na ordo. 


E supermarket aki masha 
hopi keho tin, manera 
holor desagradabel y 
masha hopi productonan 
bieu y asina mes ta pusha 
e clientenan cu nan pa un 
prijs "abou". 


Pues YiYi Supermarket 


ta cera na e momentonan þe — 


te ora tur cos ta na ordo 
y limpi. 


MINISTER ENDY CROES TA DESEA SCOUT ORA UBAO CU 
TA BAY PARTICIPA DEN UN JAMBOREE INTERNACIONAL 
NA SUISA HOPI EXITO 


Diabierna ultimo, Minister 
di Ensefiansa di Deporte 
Endy Croes hunto cu 
colega Minister Ursell 
Arends a ricibi Scout 
Ora Ubao na e edificio 
di Bestuurskantoor. Den 
e ocasion aki a otorga e 


grupo di Scout Ora Ubao 
cu ta biahando pronto 


na Kandersteg, Suisa, 
diferente material di 
promocion, entre otro, 
bandera y t-shirt. Un 
grupo di 17 hoben di Aruba 
ta bay participa den un 


Jamboree internacional cu 
participacion di diferente 
grupo di scout di diferente 
pais rond di mundo. 


Minister Endy Croes 
hunto cu colega Minister 
Ursell Arends y Aruba 
Tourism Authority (ATA) 
a haci entrega di diferente 
obsekio di promocion 
na esnan cu ta bayendo 
Suisa durante 16 dia pa 
representa nos dushi isla. 


Scout Ora Ubao ta 
cumpliendo e aña aki 36 
aña di existencia. Nan ta 


e grupo di scout di mas 
grandi di Aruba cu un total 
di 110 miembro. Minister 
Endy Croes ta felicita 


Scout Ora Ubao cu nan 36 


aña di existencia y ta desea 
nan tur clase di exito den 
exterior. Aruba ta orguyoso 
di boso! 


Diahuebs 27 Juli 2023 SH Ora 
Acceptando RAFT manera Hulanda kier lo mata 

Tin hopi hende ta trece 
opinion dilanti, pero den 
forma di locura y sin 
ningun base. E debate di 
mas recien ta trata e RAFT 
cu Hulanda kier pa Aruba 
accepta. 

Acceptando e raft manera 
Hulanda kier, a cambio di 
30 miyon cu ta spaar, bo ta 
mata bo pais manera a pasa 
na Corsow y Sint Maarten. 
Bo no por fia local mas 
cu tur consequencia pa 
instancianan financiero cu 
no por inverti mas door di 
cumpra bono. 


Presidente di Parlamento 
Sr. Edgard Vrolijk a bisa cu 
"Esey ta un punto cu nos 
ta luchando pe pa no pasa 


mescos Corsow. 

Nos ta conciente di nos 
situacion pero nos no tin 
di percura pa e bira pio. 
Nos a pidi evaluacion di 
RFT y ainda ta warda 
paso paisnan cu a haya 
kwijtschelding di nan 
debenan na 2010 y awo 
13 aña despues tin casi 
mesun debe cu Aruba 
cu nunca a haya noun 
kwijtschelding ni fiansa 
na interes abao manera e 
otro dos islanan y cu nos ta 
desatre Eman y Pandemia 
a causa nos unda nos ta. 
Mescos ora di pandemia 
mesun gruponan a grita 
tuma placa y firma pero 
ora di yuda pa paga bek no 
kier copera" 


Hyundai Tucson a 
bay cay den mondi 
despues di accidente 
na Buena Vista 


Buena Vista - Diamars den oranan di atardi polis y 
ambulance a bay un biaha mas ariba e caminda di Buena 
Vista, unda a bolbe sosode un accidente di trafico. 


Na yegada di polis y tambe despues ambulance; nan ta bin 
topa cu un Hyundai Tucson y un Kia Rio. 
E accidente aki a sosode den e bocht cerca di e santana di 


auto. 


Ariba imagennan por mira cu e Tucson a bay cay den e 
mondi cu ta poco mas abou cu e caretera. 


Den e Kia Rio un sefiora a resulta herida y tawata tin 
mester di asistencia di Paramediconan cu a yega na e sitio. 


Polis di trafico na e sitio a tuma dato di e accidente aki. 
Den oranan di mainta un poco mas pazuid un Nissan 
Skyline a ranca un palo di luz. 


LAND ARUBA ACADEMY 


Un plataforma digital di ensenansa 
gratis pa tur trahado publico 


IM 700+ masterclass, video, documento y curso online 
SM Diferente articulo cu conocemento pa tur profesion 
IM Disponibel 24/7 for di cualkier luga 


Bo persona no ta registra ainda? 
Tuma contacto cu bo departamento pa por registra y haya 
acceso na e plataforma. 


‘HI 
DEPARTAMENTO 


RecursoHumano 


“E Curason di Progreso Humano” 

Prome Minister Evelyn 
Wever-Croes, den nomber 
di Gobierno di Aruba 
ta gradici tur scol cu a 
participa na e proyecto di 
Edutech durante e ultimo 
aña escolar. Pa e proyecto 
akiawordo poni disponibel 
un suma di 400 mil florin, 
pa asina duna oportunidad 
na e scolnan pa gana 
fondo pa por cumpra 
materialnan digital, 
biniendo cu nan mesun 
proyecto di innovacion. 
Pa e tres ciclonan cu a 
pasa, e scolnan ganador 
ya a ricibi nan placa. Pa 
cu e di 4 y ultimo ciclo, e 
huradonan completamente 
independiente ta pasando 
riba locual e scolnan a 
entrega pa asina scoge e 
ganadornan. Unabes tin e 
ganadornan di ciclo 4, lo 
completa e 400 mil florin 
cu Gobierno a pone pa e 
aña escolar aki. 


Mientras e huradonan 


Toyota Tercel a alcansa turista den area di 

Prome Minister Evelyn Wever-Croes: 


PROME MINISTER TA GRADICI TUR SCOL CU A 
PARTICIPA NA E PROYECTO DI EDUTECH PA E ANA 
ESCOLAR AKI, Y TA FELICITA E SCOLNAN GANADOR 


ta saca e ganadornan, 
Gobierno hunto cu Futura 
taevaluando con eproyecto 
aki a bay, sperando pa 
asina por continua cu 
ne pa e siguiente aña 
escolar. Talves lo mester 
bin algun cambio, pero na 
final ta importante pa por 
sigui brinda e scolnan e 
oportunidad aki, pa gana 
materialnan innovativo 
pa asina por prepara 
nan muchanan di e miho 
manera pa futuro. 


Prome Minister a indica, 
cu na inicio cu Gobierno 
y Futura a presenta e 
proyecto aki, e interes di 
e scolnan no tabata halto. 
Esaki sigur a cambia na 
momento cu a presenta e 
ganadornan di e prome 
ciclo. E  enthusiasmo 
di parti di e scolnan ta 
asina halto awor, cu ta 
importante pa continua, 
pa asina ekipa tur scol cu e 
hermentnan necesario, pa 


brinda un miho educacion. 


"Futuro nos no sa kico ta 
trece pa nos, pero nos sa 
si cu gran mayoria di e 
muchanan awe den scol 
basico, lo bay traha den 
funcionnan mayan cu 


Palm Beach - Diamars 
anochi polis a bay den e 
Hot Zone, unda cu auto lo 
a dal un persona. 


Mirando cu e accidente a 
sosode ariba e parti di e 
rotonde cu ta bay termina 
altura di Casa Tua a laga 
cera e caminda. 


Mucho informa no tin e 
accidente. Ariba caminda 
nos por a mira un Toyota 
Tercel para. 


Paramediconan cu a yega 
e sitio a bay atende cu un 
dama turista, cu a ricibi 
algun rasca durante e 


awe no ta existi, y e unico 
manera pa preparanan bon 
ta a traves di metodonan 
innovativo. Un biaha mas 
mi ta gradici tur scol cu 
a participa na e proyecto 
aki, y felicita esnan cu a 
gana. Na tur e scolnan cu 


incidente. 


Pero no tawata necesario 


4 . 4 > E . 
; Pose ® SINA- "nf a € sd 
` 4 > € 


no a inscribi of gana ainda, 
porfabor sigui inscribi, 
pa asina engrandece bo 
oportunidad pa gana 
e proyecto pa cu e aña 
escolar nobo," Prome 
Minister a expresa. 


Hot Zone 


pa e la bay Hospitaal segun 
por a mira. 

Directie Natuur en Milieu (DNM) a traha e SOP pa 
mantencion y cuido di Matanan di Mangel na Aruba 


- Recientemente DNM a traha 
e documento SOP Procedures 
Mangrove Maintenance and Care. 
E documento aki ta sali net na 
e momento cu tambe ta observa 
Dia Mundial pa Conservacion 
di Ecosistema di Matanan di 
Mangel 2023 cu ta 26 di juli. 
Den e relato aki nos lo splica mas 
di e documento y tambe dicon 
e ecosistema aki ta importante 
y e servicionan cu e ta brinda. 
Den e documento ta menciona e 
matanan di mangel cu nos tin aki 
na Aruba: Fofoti (Conocarpus 
erectus), Mangel Preto (Avicennia 
germinans), Mangel Shimaron 
(Laguncularia racemosa) y Mangel 
Tam (Rhizophora mangle) y con 
mester trata esakinan for di awor 
bay dilanti ora di mantencion. 
Cu mantencion ta referi na 
e cortamento y  snoeimento 
di e matanan. Bou di ningun 
circunstancia por kap, tira abou, 
kita, haci plat, benta, chapi afo of 
benta e mata abou. Tin un proceso 
pa cu e actonan aki na unda ta 
exigi un permiso di excepcion 
(ontheffings procedure). E SOP 
aki ta traha a base di e leynan 
“Natuurbescherming verordening 
(1995) y tambe e maneho Build 
with nature (2019) cu ta accesibel 
via nos website dnmaruba.org. 

E matanan di Mangel Avicennia 
germinans, Conocarpus erectus, 
Laguncularia racemosa, 
Rhizophora mangle) tur ta protegi 
pa eley “Landsbesluit bescherming 
inheemse flora en fauna AB” 2017 
no. 48” den naturalesa y tambe 
den areanan protegi y conoci 
manera “natuurreservaten”. Bou 
di ningun circunstancia y sin un 
permiso di e minister encarga cu 
asuntonan di naturalesa, por kap 
un mata di mangel. Matanan di 
mangel den otro areanan manera 
esunan di cuidad (stedelijk), 
areanan cu ta draai economia, 
areanan residencial, bufferzone/ 
overgangsgebied, residencial cu 
balor y landelijk gebied (rural) 
manera describi den e ROP di 
2019 por cuide y mantene pa 
accesibilidad y rasonnan di 
seguridad manera e documento 
aki ta describi tambe. 

E departamentonan cu tambe 
a duna nan contribucion na e 
documento aki ta DOW, FPNA y 


BCI. DOW tin e responsabilidad 
di mantenemento y cuido di e 
areanan menciona. Fundacion 
Parke Nacional Aruba (FPNA) y 
nan contratistanan ta encarga cu 
e conservacion di e matanan den 
e areanan cu nan ta apunta pa 
maneha. Bureau City Inspector 
y DNM ta e instancianan pa 
ricibi keho y notificacion ora ta 
concerni Matanan di Mangel y cu 
no ta cuadra cu ley. Esakinan na 
su turno mester di verificacion 
y ta atendi pa inspectornan cu ta 
raporta situacion di matanan di 
mangel na e minister concerni, 
KPA, Openbare ministerie (OM) 
y autoridad internacional CITES. 
Asina ta sigui e proceso di 
ehecucion di ley. Den e documento 
di SOP Mantencion di Matanan di 
mangel tambe por haya e manera 
cu cada sorto di mata di mangel 
mester haya mantencion y cuido. 
Ta menciona e grandura cu e mata 
mester tin pa haya mantencion, te 
con leu por corta/snoei, den cua 
temporada por haci mantencion, 
cua ekipo por uza pa realisa e 
trabounan di mantencion y cuido. 


Ecosistema di matanan di mangel 
ta importante pa un cantidad di 
motibo, esakinan ta: 

. Ecosistema di Matanan 
di Mangel ta provee cuminda y 
habitat pa cantidad di sortonan 
marino den e reisnan di matanan 
di mangel. E matanan ta vital pa 
cu cuminda di hopi pisca, cangreu 
y sortonan marino y terestre. 
Tambe ta luga di sconde y pa pone 
webo. 

. Ecosistema di matanan di 
mangel ta proteha nos costa contra 
erosion. E reisnan di e matanan di 
mangrove ta wanta e sedimento 
na suela di lama. Esaki ta yuda 
proteha costanan den temporada 
di maltempo y desasternan natural 
manera tsunami of horcan. 

. E matanan di mangel 
ta yuda drecha calidad di awa. 
Matanan di mangel ta absorba 
nutrientenan y contaminantenan 
for di awa. Esaki ta yuda drecha 
calidad di awa asina ta haci'e mas 
adecua pa bida marino. 

. Matanan di mangel ta 
wanta carbon dioxide. Esaki ta 
yuda mitiga cambio di clima. 

E ecosistema di matanan di 


mangel ta enfrenta diferente reto, 
esakinan ta inclui: 

. Destruccion door di 
desaroyo costal. Algun di esaki 
ta inclui: dredging, yenamento di 
beachnan y tambe construccion. 

. Polucion. Matanan di 
mangel por sufri di polucion di 
runoff di agricultura (cu ta contene 
pesticida), runoff di awa cu no ta 
procesa/filtra y tambe polucion 
industrial cu ta cerca di matanan 
di mangel. 

: Piscamento den escala 
grandi of dimas. Na Ingles ta 
yam’e Overfishing. Esaki ta reduci 
e populacion di pisca y otro animal 
cu ta depende di matanan di 
mangel pa biba y come. 

. Climate change. Cambio di 
clima ta causa cu e nivel di lama 
ta subi y consecuentemente ta 
causa cu ecosistema di matanan di 
mangel ta inunda. 

Restauracion di matanan di 
mangel ta importante y nan mester 
di proteccion. Pasobra nan ta duna 
asina hopi beneficio. Aki tin algun 
manera pa restauracion: 

° Planta yiunan di matanan 
di mangel (seedlings). Esaki ta 
un practica comun pa restora 
matanan di mangel. Por planta 
esakinan na unda matanan di 


mangel a degrada of hende a kita 
esakinan. 

> Proteha matanan di 
mangel cu tey caba. Esakinan ta 
areanan marino cu ta proteha 
manera Spaans Lagoen y Mangel 
Halto. Tambe regula desaroyo cu 
ta tuma luga na nos costanan y 
rifnan. 


Restoracion di areanan dimatanan 
di mangel por ta un tema complica 
y dificil, ta pesey mester proteha 
locual cu tin caba. Tuma nota di e 
maneho nobo cu e SOP Mangrove 
Maintenance and Care riba nos 
website dnmaruba,org. Y Feliz 
Dia Mundial di Conservacion di 
ecosistema di Matanan di Mangel 
2023! 

Parlamentario independiente mr. dr. Rycond Santos do Nascimento: 


Evaluando e ponencianan di Mike Eman 


Nos por a tuma nota cu 
ultimo tempo Mike Eman 
a bira mas activo den 
prensa. Pero, su declara- 
cionnan ta mustra clara- 
mente cu Mike Eman no 
tin ningun compasion cu 
e situacion financiero di e 
trahado. Mayoria trahado 
ta haya un salario pa quin- 
cena of pa luna. Como cue 
trahado tin gasto su sala- 
rio mester paga pa vivien- 
da, awa y coriente, cum- 
inda, pafia, transporte y 


MUDA! 
ir? BUNITA 


EH 


cos manera crèche of skol 
di e muchanan. Mayoria 
no ta spaar y hopi biaha 
ta prefera hunga lotto. 
Bo mester tin “bo lifia na 
awa”. Ora e salario no ta 
yega e trahado tin varios 
opcion: (1) busca manera 
pa gana mas, (2) gasta me- 
nos of (3) fia placa. Prob- 
lema ta cu fia ta crea debe 
y debe tin e tendencia di 
crea mas debe. 


Mike no por ta worry cu e 
trahado aki, pasobra con- 
stantemente e ta atacando 
disciplina fiscal. Mike ta 
predica e mentira cu dis- 
ciplina fiscal ta conduci 
na pobresa. Asina nos por 
a scucha Mike bisa cu go- 
bierno mester stop di haci 
rekensom. Segun Mike go- 
bierno mester laga tur bu- 
rocracia y tecnocracia un 
banda pa tuma decision 
cu curason. Di e forma aki 
e por tilda Evelyn Wever- 
Croes di no tin curason, 
mientras na mes momen- 


to Mike por propone pa 
Aruba djis fia mas placa. 
Ta nos yiunan y nietonan 
ta bay page toch. Esey ta 
un mentalidad di sinber- 
guensa. 


Si Mike tabata un politico 
serio y cu tin interes di 
pueblo na pecho, Mike lo 
a splica cu disciplina fiscal 
ta nifica cu e placa cu go- 
bierno ta cobra via Depar- 
tamento di Impuesto y via 
Aduana (invoerrechten) 
mester cubri e gastonan di 
gobierno. Mike lo a splica 
cu gobiernonan cu ta eher- 
ce disciplina fiscal ta con- 
trola nan gastonan miho, 
tin menos debe nacional 
y tin nivelnan di corup- 
cion mas abao. P’esey go- 
biernonan cu ta eherce 
disciplina fiscal por tin 
un sistema di enseñansa 
mas avansa, un sistema di 
transporte publico paga- 
bel y puntual, cuido med- 
ico sostenibel etc. 


E realidad ta Mike Eman 
a goberna sin disciplina 
fiscal. EL a prefera di crea 
debe y asina Mike a bira 
coautor di cada medida 
cu Evelyn Wever-Croes a 
tuma. Djis wak e proyecto 
Bo Aruba. Eynan so a bay 
mas cu 1 biyon florin. Pero 
loke su votadornan no ta 
realisa ta cu proyecto Bo 
Aruba a crea oportuni- 
dad pa friends & family di 
AVP mafia mas di 100 mi- 
yon florin, o sea 10%, na e 
proyectonan pa e simpel 
motibo cu no tabatin un 
administracion profesion- 
al. 


Cu tanto oportunidad cu 
Mike a crea pa corupcion 
e chens ta grandi cu e 
friends & family di AVP a 
defrauda pais na balor di 
miyones. Al fin y al cabo 
Mike a rondona su mes di 
hende cu no ta integro. De 
Meza ta un ehempel actu- 
al. De Meza a gaña pueb- 


lo cu bendicion di Mike 
Eman, ora cu De Meza a 
bisa cu el a haya un nega- 
tief cassatieadvies, mien- 
tras cu e cassatieadvies 
tabata positivo. De Meza 
a bisa cu e no a exonera 
Eddy Briesen, pero danki 
na De Meza awe pueblo 
mester paga mas cu 2 mi- 
yon florin na daño y per- 
juicio na Lee Tofanelli 
and associates Inc. Otro 
ehempel ta Paul Croes cu 
tambe tabata minister bao 
Mike y awe Corte Suprema 
a confirma cu Paul mester 
sinta un castigo pa sobor- 
no. Pa lunanan largo Mike 
Eman y Benny Sevinger 
tabata tilda Ministerio 
Publico di ta hibando un 
persecucion infunda y po- 
litico den caso Avestruz. 
Sin embargo un hues im- 
parcial a haya Benny cul- 
pabel di soborno, o sea 
corupcion. Hues tambe a 
impone castigo riba Suse- 


beek, Mansur, Nuñez y 
Leoncita. Nan a enrikece 
nan mes door di defrauda 
pueblo. Tur tabata friends 
di AVP. Ta ken ta kere ai- 
nda cu e integrantenan di 
e old boys network ta inte- 
gro? Anto ta hustamente 
nan tabatin acceso na mas 
cu 1 biyon florin. 


Pueblo mester tin hopi 
cuidao di un politico cu 
ta ataca disciplina fiscal, 
pero no ta ataca e corup- 
cion cu a tuma luga bao 
su liderazgo. E realidad 
ta cu no ta disciplina fis- 
cal ta crea pobresa, pero 
corupcion si ta crea po- 
bresa. Ademas, mas debe 
ta conduci na mas medida. 
Asina ta cu de facto Mike 
ta planeando un pais unda 
bo ta paga impuesto na 
nivel di un pais rico, pero 
na unda e servicionan pu- 
blico ta na nivel di un pais 
na bancarota. 


VALIDO TE DIARANSON 26 DI JULI 2023, 18:00 ORA 


TEMPO: 
AWE TARDI Y AWE NOCHI: PARCIALMENTE TE HOPI 
NUBLA CU UN AWACERO BREVE 


INDICE DI CALOR (HEAT ae DEN Y 
DI ORANAN DI MERDIA: 


DEN MARDUGA Y MAYAN: VARIABLEMENTE NUBLA 
CU ALGUN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 28 GRADO CELSIUS 
OND 


UV II 
AVISO/ ALER 
UN AVISO PA BOTO CHIKITO TA N 
=... AN 
|  0OSTT WEST DI COSTA. 
TA SUGERI OCUPANTENAN DI BOTO CHIKITO PA BAI 
CU 
CAUTELA NA OTRO PARTINAN RIBA LAMA HABRI Y 
DEN 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, POSIBLEMENTE 
FUERTE DEN RAFAGA; TEMPERATURA (GRADO 
CELSIUS) 

MAX / MINLO TA: 33 / 28 

Preguntanan critico na Minister Presidente tocante 
Rijkswet Aruba financieel toezicht (RAft) 


Den un carta recien man- 
da na Minister Presidente, 
sra. Evelyna C. Wever- 
Croes, miembro di Parla- 
mento, sra. Aquannette 
A. Gunn, ta pidi claridad 
riba varios punto tocante 
e Rijkswet Aruba finan- 
cieel toezicht (RAft) y e 
posibilidad cu ta existi 
pa Aruba por sali for di 
supervision financiero si 
nos percura di cumpli cu e 
condicionnan stipula den 
articulo 36 di RAft. 


E carta ta pidi Minister 
Presidente pa comparti 
un 'overzicht' di e consul- 
tanan y palabracionnan 


concreto cu a tuma luga 
entre e Minister Presiden- 
te di Aruba y e Secretario 
di Estado di Relacionnan 
di Reino, sra. Alexandra 
Van Huffelen. Ademas, 
e carta ta pidi Minister 
Presidente pa comparti su 
postura riba e declaracion 
cu su Minister di Finansas 
a haci durante e reunion 
di 5 di juli ultimo respecto 
Hulanda. 


Un di e punto crucial den 
e carta ta cu si Aruba por 
demostra durante 5 ana 
consecutivo cu su gas- 
tonan ta bahando den e di- 
reccion di yega na un BBP 


' Pa abona na 
| SOLO DI PUEBLO 


| Yama 
585 9500 


o. —— 


te 


Entrega tur dia te den bo port'i cas 
[ON ee 


Manda nos un e-mail na 
solodipueblo@gmail.com 


a E". A 


= 


di maximo 50% na 2040, 
esey lo por resulta den e 
terminacion di e supervi- 
sion financiero. E carta ta 
pidi Minister Presidente 
pa splica den detaye e dife- 
rencia di autoridad di Par- 
lamento pa loke ta 'onder- 
linge regeling' y e RAft. 


Un otro punto di interes ta 
e tasa di interes cu Aruba 
lo paga si e bay di acuerdo 
cu e RAft. Segun declara- 
cion di Minister Presiden- 
te, e tasa di interes lo ta 
3.5%, mientras cu segun 
e carta cu e Secretario di 
Estado, sra. Alexandra van 
Huffelen, a manda Tweede 
Kamer, e tasa di interes 
lo ta entre 6 y 8% si Aru- 
ba no bay di acuerdo cu e 
RAft, pero niun caminda 
van Huffelen ta stipula e 
tasa si Aruba bay di acu- 
erdo. Ta importante pa sa 
cu exactitud si e informa- 
cion duna den Parlamento 
door di e mandatarionan 
ta berdad. E carta ta pidi 
Minister Presidente pa 
splica e declaracionnan 
contradictorio aki y tambe 
e discriminacion cu tin pa 
loke ta e tasa di interes di 
e islanan CAS. Corsou y St 
Maarten (cu desde 2010 ta 
bou di e supervision finan- 
ciero Rft lo haya un tasa 
di interes di mas o menos 
2%, mientras cu segun 
Minister Presidente Aru- 
ba lo haya 3.5% si aproba 
e RAft. E parlamentario 
kier sa, unda e ideologia 
di partnernan igual den 
Reino a keda y e kier sa 
si Minister President a 
atende e aspecto di trato 
desigual cu e Secretario di 
Estado van Huffelen. 


Ademas, e carta ta pidi 
Minister Presidente pa 
comparti si Hulanda ta 
dispuesto di refinancia 
tur debenan di Aruba riba 
mercado nacional y inter- 
nacional na un miho tasa 
di interes, cual lo haci cu 


Pais Aruba na un forma 
structural lo por yega na 
reduccion di su debenan y 
yega na e BBP deseabel di 
maximo 50% di su BBP na 
2040. 


E carta ta conclui cu e pre- 
gunta sì e suma di placa cu 
Pais Aruba por spaar door 
di e tasa abou di interes 
por efectua inversionnan 
na bienestar general, e.o. 
den ensefiansa y salud pu- 
blico. E carta ta pidi Min- 


ister Presidente pa com- 
parti su punto di bista riba 
e aspecto aki. 


E carta aki ta representa 
un intento pa busca trans- 
parencia den e maneho di 
e situacion financiero di 
Aruba. 

E ta refleha e preocupa- 
cion di e miembro di Par- 
lamento tocante e estado 
financiero di e pais y e 
necesidad pa un solucion 
pronto. 


STICHTING 


BLOEDBANK 
ARUBA 


Registra pa 


bira donante na ww 


BO SANGER 
TA SALBA BIDA! 


@ 587 0002 
O StichtingBloedbankAruba 


w.bloedbankaruba.aw 


“Señor ta mi wardador, min tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso tristeza na nos curason, nos ta partici- 
pa fayecimento di mi casa, mi mama, mi oma, nos 
ruman, tanta, sobrina, prima y cufia stima 


Lidia Francisca Dick-Kock 


Mihor conoci como: “Lidia”, “Juf. Kock” 
*04-10-1954 - 122-07-2023 


Acto di entiero lo wordo anuncia despues. 

Minister Maduro di Finansa ta informa: 


GOBIERNO TA BRINDA INFORMACION FINANCIERO 
CADA KWARTAAL DEN E UITVOERINGRAPPORTAGE CU TA 
RIBA WWW.GOBIERNO.AW 


Den tur transparencia Pueblo por mira ta ken Gobierno di Aruba debe placa 


Den e dianan aki e discu- 
sionnan a cuminsa a lanta 
cabes riba e topico di e 
refinanciamento di e de- 
benan haci door di Aruba 
na Hulanda pa cubri e gas- 
tonan relaciona na e pan- 
demia. Minister Maduro 
a tuma nota di informa- 
cionnan incorecto cu ta 
circula specialmente riba 
medionan social relata na 
e financiamento di e debe 
di nos Pais. Pa e motibo 
aki Minister Maduro di Fi- 
nansa un bes mas ta brin- 
da e informacion corecto 
tocante di finansa publico 
di Pais Aruba. 


CEL.585 9500 


Informacion financiero di 
Pais Aruba ta riba www. 
gobierno.aw 

Minister di Finansa ta 
informa Parlamento di 
Aruba cada kwartaal riba, 
entre otro, e desaroyo di 
e debe di Pais Aruba den 
e 'Uitvoeringsrapportage 
URK' cu ta disponibel riba 
www.gobierno.aw.Ta im- 
portante pa no solamente 
Parlamento, pero particu- 
larmente Pueblo por mira 
den tur transparencia con 
e desaroyo di e debe di 
Aruba ta, kico ta e mo- 
dalidadnan y ken Aruba ta 
debe placa. 


= 


SOLODIPUEBLO@GMAIL.COM 


Aruba ta fia fo'i institu- 
tonan di bon reputacion 
Minister di Finansa ta 
enfatisa cu Pais Aruba cu 
ta forma parti di Reino 
Hulandes no por fia placa 
na IMF, ya cu Reino ta un 
donor di IMF. Gobierno 
di Aruba ta fia solamente 
di institutonan financiero 
renombra y di bon repu- 
tacion, y Aruba no ta fia 
placa cerca otro Paisnan 
manera, por ehempel, 
China manera ta wordo 
menciona riba media so- 
cial. 


Proceso pa fia ta rigoroso y 
cu aprobacion di Hulanda 
E mandatario ta subraya 


cu pa Aruba fia placa riba 
mercado internacional tin 
un proceso rigoroso cu 
mester wordo encamina. 
Parti di e proceso tambe ta 
encera e aprobacion pre- 
vio di Conseho di Minister 
di Reino basa riba artikel 
29 di Statuut pa Aruba por 
cera acuerdonan di fianza 
riba mercado internacio- 
nal 


Busca informacion cor- 
ecto prome cu publica riba 
medionan social 

Minister Maduro ta haci 
un apelacion pa den e dis- 
cusion riba supervision 
financiero bou di un ley 
di Aruba LAFT of un Ley 


di Reino Hulandes RAFT, 
uza informacion corecto 
di finansa publico di Aru- 
ba. Esaki tur kwartaal ta 
disponibel den e Uitvoer- 
ingsrapportage URK cu ta 
wordo publica riba www. 
gobierno.aw.. Critica riba 
gobernacion ta libertad di 
nos tur riba Aruba, pero 
Pais Aruba mester wordo 
trata cu respet. Finansa 
Publico ta un tema com- 
plica. P’esey ta masha im- 
portante pa busca pa sa 
tocante di e topico di fi- 
nanciamento di e debe di 
Pais Aruba prome cu pu- 
blica informacion eroneo 
cu ta atacha e imagen di 
nos Pais. 


Fundacion Facilidadnan Deportivo 


tin e tristo deber 


di anuncia fayecimento di 


SRA. MAYDEE JOSEFINA REYES CRISTOBAL 


señora di nos cole: 


Na bida 


Sr. Albertico (Tico) Wolff 


ja 


Directiva, Staff y Personal di Fundacion Facilidadnan Deportivo ta 


expresa su mas profundo condolencia na Tico 


y famia 


Cu Dios duna e famia forza den e tempo dificil aki 
| 

Ocho Modelo di The Chaz Modeling & Talent 
School biahando pa Punta Cana Merengue 
Fashion Week PCMFW2023" 


The Chaz Modeling & Tal- 
ent School den cuadro di 
su 25 aña di existencia lo 
tin 8 Modelo biahando pa 
participa den un Fashion 
week hopi renombra na 
Punta Cana. 


E Fashion Week aki lo 
conta cu hopi Modelonan, 
Designers y tambe coach- 
es y Prensa International 
cu lo cubri e evento aki. E 
ta wordo organiza pa e Or- 
ganizacion Gatsby dirigi 
pa Sra. Nerys Diaz. 

E Modelonan lo  risibi 
taller di Pasarela, Photo 
Shooting y lo desfila pa 


diferente designers Local 
y tambe Reconosi di Ca- 
ribe. 


Nos modelo Ganadornan 
di Orlando Fashion Kids 
2023 (OFK) a hanja invi- 
tashon special cu tur gasto 
paga pa tey presente cual 
nan ta Caithlyne Kock Pre 
Teen Top Model OFK 2023 
y Stacey De Veer Super 
Model OFK 2023. 

Tambe lo ta biahando Ta- 
nique Chan, Kaythairy 
Richardson, Danielle Ray- 
makers, Giandra Croes, 
Jennyraine Maduro y An- 
nabell Bislip kende porci- 


erto a caba di baha corona 
na Republica Dominicana 
como Beautiful of the 
World Agnes 2022. 

Aruba por ta sigur cu nos 
hobennan lo bai hasi un 
tremendo papel. 

Ta great pa Mensiona cu 
nos tin entre e Modelonan 
aki 3 Mucha Special cu 
sigur lo bai demostra nan 
Talento riba pasarela y 
asina mustra cu Inclusion 
y Integracion ta juda desa- 
roya nan positivamente. 


Nos lo tin tambe 2 di Nos 
Modelonan cu lo ta e me- 
sun siman aki na Punta 
Cana pa e Certamen di 
Miss Ambar Mundial. 
Cual lo ta Mini Aruba 
Thaheely Geerman y Pre 
Teen Aruba Maya Gor- 
don. Nan lo ta hunto cu 
Cas Princesa. Y sigur nos 
lo apoya nos modelonan 
grandemente. 

Por sigui nos modeloanan 
nan trajectoria otro siman 
dianan 3, 4 y 5 augustus 
2023 via nos plataforma 
social: Facebook y Insta- 
gram, The Chaz Modeling 
& Talent School y Punta 
Cana MFW. 

SH Da 


Minister Ursell Arends: 


Diah 27 Juli 202 


Avansenan den e maneho di transporte a wordo comparti 
cu chauffeurnan di autobus chikito durante reunion informativo 


Siman pasa diahuebs a 
tuma luga un reunion in- 
formativo cu chauffeur- 


nan di autobus chikito 
hunto cu Departamento 
di Transporte Publico. A 


elabora riba ultimo de- 
saroyonan pa loke ta e 
maneho di transporte. 
Den e caso aki, esun 
nan cu ta relata specifi- 
camente pa autobusnan 
chikito. 


Puntonan cu a wordo pre- 
senta ta vestuario, asien- 
to, tarifa y vergunning. 
A informa cu autobus 
chikito por tin maximaal 
11 asiento pa pasahero 
segun ley (Lv personen- 
vervoer Art 1 Lid 1). Cu 
e asiento di chauffeur 
ta forma e 12 asiento cu 
por tin den un autobus 


chikito. Ta duna vergun- 
ninghouders 8 siman di 
tempo pa saca asiento ex- 
tra conforme ley. E deci- 
sion di Minister ta basa 
riba conseho di DTP y Lv 
personenvervoer. 


Otro puntonan cardinal 
cu ta atende cu ne pa loke 
ta e maneho ta entre otro 
empuhe pa un forma sos- 
tenibel di transporte por 
ehempel vehiculo elec- 
trico, hidrogeno como 
fuente di energia alterna- 
tiva, posibel adaptacion 
e.o. ruta, regulacion di 
salida, orario y por ul- 


timo revisa prijs di per- 
miso cual a wordo regla 
na 2004. 


Minister Arends, encarga 
cu e maneho di trans- 
porte, ta compremeti pa 
inclui e chauffeurnan di 
autobus activamente den 
e implementacion di e 
maneho. 

Asegurando nan aporte 
valioso, nan preocupa- 
cionnan ta ser scucha y 
tuma na cuenta den es- 
fuersonan continuo pa 
crea un sistema di trans- 
portacion mas eficiente y 
sostenibel. 


Aruba Bank ta anuncia su 
empleado superior 


Oranjestad — 26 di juli 
2023 - Aruba Bank ta or- 
guyoso di por anuncia su 
empleado superior pa luna 
di juni 2023. Nos meta ta 
pa percura pa cada cliente 
ricibi lo mihor for di su ex- 
periencia na banco. Esaki 
no lo ta posibel sin e guia 
y sosten di nos emplead- 


Pago online facil y lihe 


Abonnement of Aviso 


Pa haci pago online pone nomber y adres n 
cuenta di Banco RBC Sunmax Printing 


Account # 7700000100152447 


onan. E luna aki, nos ta 
reconoce Danella Tromp 
door di bai e extra miya 
ora di duna servicio na su 
clientenan interno y ex- 
terno. E ta haci esaki door 
di semper bin cu ideanan 
nobo y inovativo pa asina 
por mehora e calidad di 
servicio cu ta wordo duna. 


Danella Tromp a sa di 
demonstra dedicacion ex- 
cepcional pa por brinda 
servicio di calidad na nos 
clientenan. Nos emplead- 
onan sa di haci esaki cu 
un actitud positivo, bon 
manera di comunica y un 
compromiso increibel pa 
por brinda un experiencia 
superior. Pa es motibo nos 
como banco ta reconoce 


nan trabou duro y dedica- 
cion. 


E compromiso di cada 
empleado ta permiti nos 
pa por brinda un experi- 
encia superior na tur nos 


clientenan. Nos ta mas 
cu orguyoso pa recon- 
oce Danella Tromp como 
nos empleado superior pa 
luna di juni 2023. Pabien 
Danella pa e tremendo 
trabou! 


Diahuebs 27 Juli 2023 _ 


STA Gis 

Parlamentario Alvin Molina (MEP): 


Mi ta felicita e 40 graduadonan di IBERO 
American High School 


Mi tabatin e honor pa 
presencia ceremonia di 


graduacion di IBERO 
American High School 
na San Nicolas. Un ano- 


chi hopi special unda cu 
40 graduado a ricibi nan 
diploma. E studiantenan 
aki a traha hopi duro pa 
finalisa nan estudio exi- 


tosamente y nan logro ta 
resultado di nan esfuerso, 
dedicacion y perseveran- 
cia. Durante e ceremonia 
oficial, mi tabatin e opor- 
tunidad pa hiba palabra 
unda cu den nomber di 
Minister di Ensefiansa y 
Deporte Endy Croes, mi a 
felicita e graduadonan pa 
nan logro. Esaki sigur ta 
marca e comienso pa mas 
exito. Mi ta encursaha e 
alumnonan pa sigui stu- 
dia, sigui siña y desaroya 
nan mes pa asina nan por 
logra nan meta y den futu- 
ro por contribui na desa- 
royo di nos pais. Ta tarea 
di Gobierno di Aruba pa 
inverti den enseñansa y 
crea plataforma unda ta 
brinda oportunidad na tur 
ciudadano pa por educa y 
desaroya nan mes. Y como 
parlamentario ta mi de- 
ber pa controla si esaki 
ta wordo haci debidam- 
ente. Despues di un dushi 
cena mi tabatin e honor 
pa otorga diploma na e 40 
graduadonan. Na final di 
e ceremonia a reconoce e 
miho graduado di IBERO 


hz 


American High School 
Jean Clarie Rob. Por ul- 
timo, mi ta felicita e grad- 
uadonan. Alabes, mi ta 
gradici director Sr. Andy 
Centeno, staf, mentor, do- 
cente- y mayornan cu a 


SS 


gmail.com 


Pa abona na 


SOLO DI PUEBLO 


585 9500 


solodipueblo@ 


contribui den e logro die 
graduadonan. 


Mi ta desea tur graduado 
hopi exito den e siguiente 


etapa di nan estudio. Ma- 
sha pabien klas di 2023! 


Va 


SS 
INS 

ASS Cosi 
GS 

È S 

SS 

Diah 27 Juli 202 


GLW Foundation ta presen- 
ta Curso di Pasarela cu 
Instructor International 

Hector Moreno 


Esaki ta pa yudabo crea mas confiansa 
den bo mes. 

Dianan 15,16,17 y 18 di Augustus GLW 
Foundation organisadornan di Miss 
Teen Aruba International, Thick Ma- 
dame y Turismo Mundial lo tin instruc- 
tor di pasarela international Hector 
Moreno na Aruba pa asina duna algun 
curso di pasarela pa tur esnan interesa 
den tuma e curso aki. E curso aki por 
wordo tuma pa mucha, hoben y adulto. 
Aparte di e curso di pasarela aki tambe 
lo tin Photo Pose, Comportacion So- 
cial, Modelahe Basico Y Profesional y 
tambe Expression Corporal, Dominio 


di Sapato, Bahamento di Trapi. E curso 
lo tin un duracion di 1 ora y mei y lo 
costa 150 florin pa e curso di 4 dia aki. 
Durante curso lo tin refreshments y na 
final tur cursista lo ricibi nan certifi- 
cado di participacion. Ya Sr. Moreno a 
duna 2 curso caba aki na Aruba y am- 
bos exitoso. Esnan cu ta interesa por 
Whatsapp na 561-6151 y registra paso- 
bra lugar ta limita. 

E curso aki ta yudabo pa bo tin mas 
confiansa den bo mes y kisas conoce 
tambe un poco mas di e mundo di 
belleza. 


Crossword Puzzle 


ARBUSTO 
BANCO 


STICHTING 


BLOEDBANK 
ARUBA 


Registra pa bira donante na www.bloedbankaruba.aw 


CARRETILLA 


FUENTE 
INVERNADERO | 
MANGUERA 
PALA 
PARTERRE 
PLANTAS 
SETO 

TIJERAS 


BO SANGER 
TA SALBA BIDA! 


® 587 0002 
Q StichtingBloedbankAruba 


